Bartholomaeus Scapius
Bartholomaeus Scapius, vulgo Bartolomeo Scappi (Dumentiae in Langobardia saeculo XVI ineunte natus; mortuus anno 1577) fuit coquus paparum Pii IV et Pii V auctorque libri de re coquinaria Italice scripti.

Apud Laurentium Campeggium cardinalem (qui anno 1539 mortuus erit) Scapius coquus merens anno 1536 cenam imperatori Carolo V oblatam mense Aprili intulit. Mox ut videtur Venetiis apud cardinalem patriarcham Marinum Grimanum operam dedit. Ante annum 1547 fercula cardinalibus Petro Bembo et Iacobo Sadoleto paravit (qui ambo hoc anno mortem obierint). Apud alium cardinalem, nomine ignoto, anno 1549 merebat dum collatio mense Martio cardinalibus undecim ab Ioanne Bellaio oblata est. Iuxta Paulum III papam numquam coquebat, sed de obsequiis eius et conclavi insequente multa scripsit. Fercula parabat ad usum papae Iulii II cardinaliumque Andreae Cornari et Rudolphi Pii: apud hunc meruisse proponitur, qui anno 1564 obierit: hunc enim patrone nostro nuncupavit. Ab eodem anno iuxta Pium IV papam mox moriturum, deinde apud successorem Pium V ad minimum unum annum operam dedit. Ultima cena (si ita dicere licet), quem huic pontifici paravit, mense Ianuario anni aut 1566 aut 1567 celebrata est. Pius ipse privilegium libro Opera "peritissimi magistri Scapii", qui "nunc perfectus est nostris intimis coquis", die 29 Martii 1570 scripsit.

Opera 

 Opera di M. Bartolomeo Scappi, cuoco secreto di Papa Pio V, divisa in sei libri. In Venetia: apresso Michele Tramezzino, 1570

Notae

Bibliographia 
 Ken Albala, "Bartolomeo Scappi" in  pp. 333-334
 Claudio Benporat, "Bartolomeo Scappi, il mistero svelato" in Appunti di gastronomia no. 46 (2005)
 
 
 
 

 Libri de re culinaria aevo litterarum renatarum scripti

Scriptores Italiae
Scriptores de re cibaria
Coqui
Mortui 1577
Auctores Italiani
Nati saeculo 16
Pius IV
Pius V